《留别道士许自然》
宋代·贺铸

东晋高贤许远游，裔孙今不坠风流。
还有临川王太傅，每思与语即登楼。
浮名何啻如云薄，钟鼓爰居非所乐。
漱石枕流知善谑，友月朋风差不恶。
吾亦尘闲无所求，终期探药栖罗浮。
异日归来辽海鹤，不见人民见城郭。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。